Ultra Attacking! Câte bilete s-au vândut până acum la Rapid - FCSB
Rapid București o va întâlni pe FCSB sâmbătă, 9 martie, de la ora 20:00.
Cele două echipe se vor întâlni în ultima etapă a sezonului regular din Superliga României. Confruntarea dintre Rapid București și FCSB va fi LIVE TEXT pe www.sport.ro, dar și pe Facebook Sport.ro.
Ultra Attacking! Câte bilete s-au vândut până acum la Rapid - FCSB
Rapid București a anunțat pe rețelele sociale faptul că s-au vândut până în clipa de față 23 de mii de bilete pentru partida de pe Arena Națională, la o zi după ce tichetele pentru derby-ul din Capitală s-au pus la vânzare.
Ultima dată când Rapid și FCSB s-au duelat a fost în turul sezonului regular, moment în care giuleștenii s-au impus în deplasare cu 2-1. Jayson Papeau și Paul Iacob au înscris pentru rapidiști, în timp ce Joyskim Dawa a marcat atunci pentru roș-albaștri.
În etapa #29, Rapid a remizat 1-1 cu Universitatea Craiova. La meciul de pe "Ion Oblemenco" a asistat și Dan Șucu, acționarul majoritar al giuleștenilor, care a avut o declarație genială după meci.
"Știam că vom întâlni o echipă foarte puternică, am venit cu gândul să învingem. A fost un meci care pe care, din păcate rezultatul avansează mai mult FCSB-ul. Nu sunt specialist în arbitraj. Doamne, ce mult mi-ar plăcea să batem sâmbătă", a spus Dan Șucu.
Cum arată clasamentul Superligii
Urmăriți SPORT.RO și pe Google News